**Univerzitet u Sarajevu - Elektrotehnički fakultet**

**Zmaja od Bosne bb (Kampus Univerziteta u Sarajevu), 71000 Sarajevo**

**www.etf.unsa.ba**

Na osnovu člana 136. Zakona o visokom obrazovanju ("Službene novine Kantona Sarajevo", br. 33/17, 35/20, 40/20 i 39/21), člana 20a. Zakona o radu ("Službene novine Federacije BiH", br. 26/16 i 89/18), čl. 3. stav (1), 6, 7, 9, 12. stav (2) i 19. Uredbe o postupku prijema u radni odnos u javnom sektoru na teritoriji Kantona Sarajevo ("Službene novine Kantona Sarajevo", br. 19/21 i 10/22), čl. 12. stav (3) i 13. Jedinstvenog pravilnika o radu Univerziteta u Sarajevu (broj: 02-89/19 od 19.09.2019. godine), Odluke Vlade Kantona Sarajevo o davanju saglasnosti za popunjavanje radnih mjesta na organizacionim jedinicama Univerziteta u Sarajevu (broj: 02-04-10691-34/22 od 17.03.2022. godine) i Odluke o potrebi zapošljavanja i prijema radnika u radni odnos (broj: 02-1811/22 od 04.04.2022. godine), Univerzitet u Sarajevu - Elektrotehnički fakultet, raspisuje

**JAVNI OGLAS**

**za prijem u radni odnos**

**Naziv radnog mjesta:**

1. **LABORANT**, jedan izvršilac, na neodređeno vrijeme.

Opis poslova radnog mjesta:

* vodi sve poslove vezane za svakodnevno normalno funkcioniranje i rad laboratorija,
* provjerava tehničku ispravnost opreme i nastavnih sredstava,
* priprema laboratorije za izvođenje praktične nastave i vježbi,
* vodi brigu o ispravnosti laboratorijskih i nastavnih pomagala za koje je zadužen, te vrši odgovarajuće popravke,
* sarađuje sa Službom za informaciono-komunikacijske i tehničke (IKT) poslove u dijelu koji se odnosi na održavanje i korištenje multimedijalnih i informatičkih sredstava neophodnih za rad laboratorija,
* inicira nabavku potrebnog potrošnog materijala,
* obavlja i druge poslove po nalogu šefa odsjeka ili nastavnika čiji naučnonastavni i naučnoistraživački rad se obavlja kroz tu/te laboratoriju/e.

Pored općih zakonskih uvjeta propisanih Zakonom o radu ("Službene novine Federacije BiH", br. 26/16 i 89/18), kandidat treba da ispunjava i posebne uvjete za radno mjesto:

* SSS/IV stepen, tehničkog usmjerenja, šest mjeseci radnog iskustva na istim ili sličnim poslovima, poznavanje rada na računaru.

**Mjesto obavljanja rada:** Univerzitet u Sarajevu – Elektrotehnički fakultet, ulica Zmaja od Bosne bb (Kampus Univerziteta u Sarajevu), 71 000 Sarajevo.

**Iznos osnovne neto plaće:** u skladu sa Kolektivnim ugovorom za djelatnost visokog obrazovanja i nauke na Univerzitetu u Sarajevu - 891,00 KM (osamstodevedesetjednakonvertibilnamarka i 00/100).

**Radno vrijeme:** 40 sati sedmično.

**Probni rad:** mjesec dana.

**Obavezna dokumentacija koju dostavljaju kandidati za prijavu na javni oglas je:**

* Svojeručno potpisana prijava na javni oglas sa kontakt podacima (adresa, broj kontakt telefona i e-mail adresa), sa tačnom naznakom pozicije (radnog mjesta) na koju se prijavljuje, te navedenom listom dokumentacije koju kandidat prilaže uz prijavu,
* Biografija (CV),
* Uvjerenje o državljanstvu (ne starije od šest mjeseci),
* Izvod iz matične knjige rođenih,
* Diploma o stečenoj stručnoj spremi,
* Dokaz o radnom iskustvu na istim ili sličnim poslovima (potvrda poslodavca kod kojeg je kandidat radio ili radi, sa obaveznom naznakon o stručnoj spremi sa kojom je obavljao navedene poslove i naznakom ukoliko je kandidat zaposlen na određeno vrijeme), ukoliko ostvaruju pravo prioriteta u zapošljavanju (dostavlja je lice koje ima prednost prilikom zapošljavanja u skladu sa posebnim zakonom - detalji navedeni pod "Napomena"),
* Uvjerenje o radnom stažu izdato od Federalnog zavoda za penzijsko i invalidsko osiguranje/Porezne uprave o radnom stažu,
* Dokaz o poznavanju rada na računaru,
* Prijava prebivališta/boravišta u Kantonu Sarajevo, ne starija od tri mjeseca od dana izdavanja od nadležnog organa (dostavlja lice koje ostvaruje prednost prilikom zapošljavanja u skladu sa posebnim zakonom – detalji navedeni pod "Napomena"),
* Potvrda, uvjerenje ili drugi dokument o ispunjavanju uvjeta za ostvarivanje prava prioriteta u zapošljavanju (dostavlja lice koje ostvaruje prednost prilikom zapošljavanja u skladu sa posebnim zakonom – detalji navedeni pod "Napomena"),
* Potvrda o nezaposlenosti Službe za zapošljavanje Kantona Sarajevo (dostavlja lice koje ostvaruje prednost prilikom zapošljavanja u skladu sa posebnim zakonom – detalji navedeni pod "Napomena").

Navedena obavezna dokumentacija se dostavlja u originalu ili ovjerenoj fotokopiji. Ovjerene fotokopije dokumenata nemaju ograničen rok važenja, pod uvjetom da ni dokumenti čije su fotokopije ovjerene nemaju naznačen (preciziran) rok važenja.

**NAPOMENA:**

* Na prijavi je obavezno naznačiti adresu i kontakt telefon (poželjno i e-mail adresu).
* O datumu, vremenu i mjestu provođenja pismenog, praktičnog i usmenog ispita, kandidati će biti obaviješteni pismeno, usmeno, elektronskim putem ili putem internet stranice Univerziteta u Sarajevu - Elektrotehničkog fakulteta ([www.etf.unsa.ba](http://www.etf.unsa.ba)), u izborniku/odjeljku "Obavještenja", nakon zatvaranja javnog oglasa. U skladu sa Zakonom o zaštiti ličnih podataka ("Službeni glasnik BiH", br. 49/06, 76/11 i 89/11), imena kandidata se ne objavljuju. O konačnim rezultatima javnog oglasa svi prijavljeni kandidati bit će pismeno obaviješteni u roku od pet dana od dana donošenja odluke o prijemu u radni odnos.
* Nepotpune (prijave bez adrese i kontakt telefona), neblagovremene i neuredne prijave (prijave koje sadrže neovjerene fotokopije tražene dokumentacije), kao i prijave kandidata koji ne ispunjavaju uvjete javnog oglasa neće se uzeti u razmatranje.
* Sa kandidatima kojima prijava bude potpuna i blagovremena provest će se postupak izbora, koji se zasniva na razmatranju dostavljene dokumentacije i provođenju pismenog, praktičnog i usmenog ispita.
* Ako kandidat ne pristupi pismenom, praktičnom i/ili usmenom ispitu smatrat će se da je odustao od daljnje procedure.
* Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH ("Službene novine Kantona Sarajevo", br. 45/12, 26/14, 46/17, 18/19 i 20/20), odnosno Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo ("Službene novine Kantona Sarajevo", br. 37/20 i 27/21) i Instrukcijom o bližoj primjeni kriterija vrednovanja prema Uredbi o jedinstvenim kriterijima ("Službene novine Kantona Sarajevo", broj: 38/20), koju dokazuju odgovarajućim dokumentima (potvrda, rješenje, uvjerenje i slično) koje prilažu prilikom prijave na javni oglas, pozivajući se na poseban zakon po kojem imaju prednost.
* Kandidati, da bi ostvarili prioritet pri zapošljavanju, u skladu sa naprijed navedenim trebaju da dostave dokaz da su na evidenciji JU Služba za zapošljavanje Kantona Sarajevo, Uvjerenje biroa ne starije od datuma objavljivanja ovog Javnog oglasa ili dokaz da su zaposleni sa nižom stručnom spremom od one koju posjeduju. Potvrda poslodavca sa obaveznom naznakom stepena spreme (zanimanja) s kojom je radnik zasnovao radni odnos kod poslodavca ne starija od datuma objavljivanja ovog Javnog oglasa ili dokaz da su zaposleni na određeno vrijeme -Uvjerenje/Potvrda poslodavca sa jasno naznačenom dužinom trajanja ugovora ne starija od datuma objavljivanja ovog Javnog oglasa, te dostaviti dokumentaciju kojom se dokazuje status korisnika prava i dokaz o prijavi mjesta prebivališta/boravišta u Kantonu Sarajevo.
* Kandidat koji bude izabran, dužan je dostaviti uvjerenje o zdravstvenoj sposobnosti i uvjerenje da se protiv istog ne vodi krivični postupak.

\***Popis dokumentacije kojom se dokazuje status korisnika prema Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo**

|  |  |  |  |
| --- | --- | --- | --- |
| **Redni broj:** | **Pripadnost branilačkoj kategoriji** | **Naziv dokaza - dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | - Uvjerenje o statusu djeteta šehida-poginulog, umrlog i nestalog branioca  - Rješenje o priznatom pravu na porodičnu invalidninu za suprugu šehida - poginulog, umrlog i nestalog branioca i  - Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštitu  Grupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete:  a) ratnog vojnog invalida  b) dobitnika ratnog priznanja i odlikovanja  c) demobiliziranog branioca | Uvjerenje o statusu djeteta ratnog vojnog invalida  Rješenje o priznatom pravu na:  a) invalidninu  b) mjesečni novčani dodatak  c) uvjerenje o učešću u Oružanim snagama | a) i b) Općinska služba za boračko-invalidsku zaštitu  c) Grupa za pitanja evidencija iz oblasti vojne obaveze prema mjestu prebivališta |

**OBAVJEŠTENJE ZA KANDIDATE:**

Pitanja i oblasti za provođenja pismenog, praktičnog i usmenog ispita mogu se preuzeti u prostorijama Portirnice (prizemlje) Univerziteta u Sarajevu - Elektrotehničkog fakulteta, Zmaja od Bosne bb (Kampus Univerziteta u Sarajevu), odnosno na internet stranici Univerziteta u Sarajevu - Elektrotehničkog fakulteta (www.etf.unsa.ba), u izborniku/odjeljku "Obavještenja".

Prijave sa dokazima o ispunjavanju uvjeta predviđenih javnim oglasom dostavljaju se neposredno u Dekanat Univerziteta u Sarajevu - Elektrotehničkog fakulteta u periodu od 8:00 do 15:30 sati (kancelarija 1-26) ili putem pošte (preporučeno), u zatvorenoj koverti sa naznakom, "NE OTVARAJ - PRIJAVA NA JAVNI OGLAS" i nazivom radnog mjesta na koje se kandidat prijavljuje, na adresu: *Univerzitet u Sarajevu – Elektrotehnički fakultet, Zmaja od Bosne bb (Kampus Univerziteta u Sarajevu), 71000 Sarajevo*.

Javni oglas ostaje otvoren 10 dana od dana objave u dnevnim novinama, te na internet stranicama: Univerziteta u Sarajevu, Univerziteta u Sarajevu - Elektrotehničkog fakulteta i Službe za zapošljavanje Kantona Sarajevo.

Dodatna obavještenja i informacije o javnom oglasu mogu se dobiti na telefon 033 250 - 706.